High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ກະຊວງ ໄປສະນີ, ໂທລະຄົມມະນາຄົມ ແລະການສື່ສານ (ປທສ) ໄດ້ເປີດຊຸດຝຶກອົບຮົມວຽກງານໂຄສະ ນາ-ປາຖະກາຖາ ຊຸດທີ II ຂຶ້ນ ໃນວັນທີ 05 ກໍລະກົດ 2017 ນີ້, ທີ່ສະຖາບັນເຕັກໂນໂລຊີຂໍ້ມູນ-ຂ່າວສານ. ໂດຍການເປັນປະທານກ່າວເປີດຂອງ ທ່ານ ຄຳພູ ດວງຖະໜອມ ຄະນະພັກກະຊວງ, ຫົວໜ້າກົມຈັດຕັ້ງ- ພະນັກງານ, ກະຊວງ ປທສ ແລະ ໃຫ້ກຽດເຂົ້າຮ່ວມ ຂອງທ່ານ ນາງ ພວງມາລີ ອັກຄະມຸນຕີ ຮອງຫົວໜ້າກົມໂຄສະນາ, ຄະນະໂຄສະນາອົບຮົມສູນກາງພັກ ພ້ອມດ້ວຍບັນດານັກສາມະນາກອນ ຈາກບັນດາກົມ/ທຽບເທົ່າ ແລະ ບໍລິສັດ ລັດວິສະຫະກິດ ໄປສະນີ, ໂທລະຄົມມະນາຄົມ ລວມທັງໝົດ 35 ສະຫາຍ.
ວຽກງານໂຄສະນາເປັນວຽກງານໜຶ່ງທີ່ສຳຄັນ ແລະຈຳເປັນທາງດ້ານວຽກງານການເມືອງແນວຄິດ, ເພື່ອຍົກລະດັບຄວາມຮູ້ຄວາມສາມາດ, ຄວາມສຳນານໃນການເວົ້າ-ການນຳສະເໜີ, ການສັງລວມບັນຫາ, ຄວາມສາມາດໃນການຂຽນ ແລະຊ່ວຍເພີ່ມເຕັກນິກສິນລະປະໃນການເວົ້າ. ສະນັ້ນ ກະຊວງ ປທສ ຈິ່ງໄດ້ສົມທົບກັບຄະນະໂຄສະນາອົບຮົມສູນກາງພັກເປີດຊຸດຝຶກອົບຮົມໃນຄັ້ງນີ້ ເພື່ອເພີ່ມທະວີຍົກລະດັບຄວາມຮູ້ຄວາມສາມາດໃຫ້ພະນັກງານຂັ້ນຮອງຫົວໜ້າກົມ, ຫົວໜ້າພະແນກ, ຮອງຫົວໜ້າພະແນກ ພາຍໃນກະຊວງ ແລະ ບັນດາລັດວິສາຫະກິດ ໄປສະນີ ໂທລະຄົມ ຍົກລະດັບຄວາມຮູ້ ດ້ານທິດສະດີ ແລະ ພຶດຕິກຳກ່ຽວກັບວຽກງານໂຄສະນາ - ປາຖະກະຖາ ເປັນຕົ້ນແມ່ນຄວາມເຂົ້າໃຈຕໍ່ການສັງລວມບັນຫາ, ສ້າງຄວາມສາມາດໃນການຂຽນ ແລະ ການເວົ້າ , ການນຳສະເໜີ ໂຄສະນາແບບເຄື່ອນທີ່ ແລະ ຜ່ານສື່ ພ້ອມດ້ວຍບັນດານິຕິກຳຕ່າງໆ ແລະ ບາງບົດຮຽນໃນວຽກງານໂຄສະນາ ຊຶ່ງຈະໄດ້ພ້ອມກັນຄົ້ນຄ້ວາຮ່ຳຮຽນດ້ານທິດສະດີ, ການສົນທະນາ, ພາກປະຕິບັດຕົວຈິງ ແລະເພື່ອຕອບສະໜອງໃຫ້ໄດ້ຄວາມຮຽກຮ້ອງຕ້ອງການ ຂອງໜ້າທີ່ການເມືອງຂອງພັກໃນໄລຍະໃໝ່ ແລະ ກໍ່ສ້າງພະນັກງານສືບທອດຕໍ່ວຽກງານດັ່ງກ່າວ.
ການຝຶກອົບຮົມຄັ້ງນີ້ ຈະໄດ້ດໍາເນີນໄປເປັນເວລາ 10 ວັນ, ລະຫວ່າງວັນທີ 5-18 ກໍລະກົດ 2017.
ໂດຍ: ທ່ານ ໄພມະນີ ທອງແກ່ນແກ້ວ, ກົມຈັດຕັ້ງ-ພະນັກງານ.